Нараканні аб тым, што дзецям і моладзі ва ўмовах нашай рэгіянальнай слаба развітай структуры адпачынку няма чым заняцца, разваліліся ў пух і прах. Калі ёсць жаданне, то кожны, незалежна ад узросту, знойдзе занятак па душы, які прынясе задавальненне яму самому і тым, хто побач. У гэтым запэўнілі не толькі вучні школ і раённага цэнтра творчасці, які, дарэчы, быў арганізатарам мерапрыемства, але і маладыя настаўнікі, што сталі ўдзельнікамі танцавальных калектываў. Брынёўская “Купалінка” на аўтэнтычны манер і навасёлкаўскія акрабатычныя моманты танца далі падставу іншымі вачыма глянуць на сучаснага настаўніка. Побач са сваім вучнямі яны гарманічна і дасканала валодалі тэхнікай і не саступалі ім у майстэрстве.